open-index/open-wikipedia-markdown huggingface dataset:
ცისფერი ქედი

**ცისფერი ქედი**, **ბლუ-რიჯი** () — მთაგრეხილები და მასივები (მათ შორის შავი მთები, ნისლიანი მთები) აპალაჩის სამხრეთ-აღმოსავლეთ ნაწილში, აშშ-ში. აღმართულია პიდმონტის პლატოზე. მაქსიმალური სიმაღლე ზღვის დონიდან 2037 მ (მთა მიჩელი). აგებულია მეტამორფული ქანებით. კალთებზე ფართოფოთლოვანი და წიწვოვანი ტყეები და სუბალპური მდელოებია.

## ლიტერატურა 
კატეგორია:აშშ-ის ქედები
The Ink Spots

**The Ink Spots** — ამერიკული პოპ ვოკალური ჯგუფი, რომელმაც საყოვალთაო აღიარება მოიპოვა 1930-1940-იან წლებში.  თავდაპირველად ჯგუფში შედიოდნენ: ჰოპი ჯოუნსი, დიკ უოტსონი, ჯერი დენიელსი და ჩარლი ფუკუა. მისი მუსიკა პოპულარული იყო როგორც შავკანიან, ასევე თეთრკანიან მსმენელებში და მოიცავდა  ტრადიციული პოპის, რიტმ-ენდ-ბლუზის და დუ-ვოპის ჟანრის ელემენტებს.

1989 წელს შეყვანილი იქნა როკ-ენ-როლის დიდების დარბაზში, ხოლო 1999 წელს — ვოკალური ჯგუფების დიდების დარბაზში.  მაშ შემდეგ რაც The Ink Spots დაიშალა, 100 მეტი ვოკალური ჯგუფი სრულიად უსაფუძვლოდ თავის თავს უწოდებდა „The Ink Spots“-ს, რომელშიც ჯგუფის არცერთი წევრი არ შედიოდა.

## ლიტერატურა
* Warner, Jay: *The Billboard Book Of American Singing Groups. A History 1940–1990*. New York City / New York: Billboard Books, 1992, S.&nbsp;37–42

## რესურსები ინტერნეტში
* ოფიციალური საიტი
* Vocal Group Hall of Fame page on The Ink Spots 

## სქოლიო
კატეგორია:ამერიკული რიტმ-ენდ-ბლუზ ჯგუფები
კატეგორია:King Records -ის შემსრულებლები
კატეგორია:Top Rank Records-ის შემსრულებლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ამერიკული ვოკალური ჯგუფები
ერმენი სულეიმან-ფაშა

**ერმენი სულეიმან-ფაშა** (, ; დ. 1607, მალათია - გ. 28 თებერვალი, 1687, სტამბოლი) - წარმოშობით სომეხი. ოსმალეთის იმპერიის სახელმწიფო მოღვაწე.

## ბიოგრაფია
სულეიმანი დაიბადა 1607 წელს, თურქეთის ქალაქ მალათიაში. მან განათლება როგორც სხვა სახელმწიფო მოღვაწეები მიიღო ენდერუნში.
პირველად ის მსახურობდა სივასის ბეილერბეისთან. 1655 წლის 19 აგვისტოს, სულეიმან-ფაშა სულთან მეჰმედ IV-მა ქარა მურად-ფაშას გარდაცვალების შემდეგ დანიშნა დიდ ვეზირად. იმავე წელს მან ცოლად შეირთო სულთან აჰმედ I-ის ქალიშვილი, აიშე სულთანი.
1656 წლის 28 თებერვალს, იგი თანამდებობიდან გადააყენეს. დიდი ვეზირის თანამდებობის გარდა მას ეკავა ბოსნიის ბეგლარბეგობისა და სტამბოლის კაიმაკამობის თანამდებობები.
მოგვიანებით ის პენსიაზე გავიდა.
გარდაიცვალა 1687 წლის 28 თებერვალს, სტამბოლში.

## იხილეთ აგრეთვე
* ოსმალეთის დიდი ვეზირების სია

## სქოლიო
კატეგორია:ოსმალეთის იმპერიის დიდი ვეზირები
კატეგორია:დაბადებული 1607
კატეგორია:გარდაცვლილი 1687
კატეგორია:გარდაცვლილი 28 თებერვალი
ცისფერი მთები

**ცისფერი მთები** () — მთები ავსტრალიაში, დიდი წყალგამყოფი ქედის ნაწილი (ახალი სამხრეთ უელსის შტატი). ცისფერი მთები ბრტყელთხემიანია, აქვს ფლატოვანი და ძლიერ დანაწევრებული კალთები. სიმაღლე 1360 მ-მდე. კოქსის ღრმა ხეობით იყოფა დასავლეთ და აღმოსავლეთ ნაწილად. აგებულია კირქვებითა და ქვიშაქვებით. არის რელიეფის კარსტული ფორმები. შემოსილია ევკალიპტის ტყითა და სავანით. ხეობებში ხისებრი გვიმრის რაყეებია.

## ლიტერატურა 
კატეგორია:ავსტრალიის ქედები
ცისტერციანელები

**ცისტერციანელები**, **ბერნარდინელები** — კათოლიკური მონაზვნური ორდენის წევრები. ორდენი დააარსეს ბენედიქტელმა ბერებმა საფრანგეთში 1098 წელს. ორდენის პირველი მონასტერი იყო ცისტერციუმი (ახლა მის ადგილას, დიჟონის მახლობლად სოფელი სიტოა). ცისტერციანელთა ორდენი გაძლიერდა XII საუკუნიდან, ბერნარ კლერვოელის მიერ რეორგანიზაციის შემდეგ (აქედან მოყოლებული ცისტერციანელებს ბერნარდინელებსაც უწოდებენ). 1119 წელს მიიღეს ორდენის წესდება, რომლის მიხედვითაც, სავალდებულო იყო ფიზიკური შრომა და ასკეტური ცხოვრება. მდიდარ და გავლენიან ცისტერციანელების ორდენს პაპობა აღმოსავლეთ ევროპაში კათოლიკობის გასავრცელებლად იყენებდა. XIV საუკუნეში ცისტერციანელების ორდენი დაკნინდა, XVII საუკუნეში დროებით აღმავლობა განიცადა პროტესტანტებთან ბრძოლაში. ამავე პერიოდში ცისტერციანელების განშტოების სახით შეიქმნა ტრაპისტების ორდენი. ცისტერციანელების ორდენი ტრაპისტების ორდენთან ერთად დღემდე მოქმედებს.

## ლიტერატურა 
## რესურსები ინტერნეტში 
* ოფიციალური ვებ-გვერდი

კატეგორია:მონაზვნური ორდენები
კატეგორია:კათოლიკური ორდენები
ჯაბირ იბნ ჰაიანი

**ჯაბირ იბნ ჰაიანი** (**აბუ აბდალაჰ ჯაბირ იბნ ჰაიან ალ-აზდი ას-სუფი**), ლათინიზებული სახელი **გებერი** ( დ. დაახლ. 721, ტუსი, სპარსეთი, — გ. დაახლ. 815, ქუფა, არაბთა სახალიფო) — არაბი სწავლული, მათემატიკოსი, ასტრონომი, ფარმაცევტი და მეცნიერი. იმ თხზულებებს შორის, რომლებსაც მას მიაწერენ (გებერის ტრაქტატები), აღსანიშნავია „სამოცდაათი წიგნი“-ს ბოლო თავები, რომლებშიც იგი ამტკიცებს, რომ არალკეთილშობილი ლითონები შეიძლება გარდაიქმნას ოქროდ. ჯაბირ იბნ ჰაიანი აღწერს სხვადასხვა ქიმიურ პროცესს (გამოხდას, აქროლებას, გახსნას, კრისტალიზაციასა და სხვ.), აგრეთვე ზოგიერთ ქიმიურ პრეპარატს (აჯასპს, შაბს, ტუტეს, ნიშადურსა და სხვ.).

## ლიტერატურა 
## სქოლიო 
კატეგორია:არაბი მეცნიერები
კატეგორია:არაბი ქიმიკოსები
უკრაინის საფეხბურთო სუპერთასი

**უკრაინის საფეხბურთო სუპერთასი** () — საფეხბურთო გათამაშება უკრაინაში, სადაც პრემიერლიგის და თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე თასის მეორე ფინალისტი დაუპირისპირდება. 

სუპერთასი თამაშდება 2004 წლიდან. გათამაშების ისტორიაში, ყველაზე წარმატებული კლუბია დონეცკის „შახტარი“, რომელმაც 8-ჯერ მოიგო ტიტული. მოქმედი გამარჯვებულია „დინამო კიევი“.

## მატჩები 
right|thumb|სუპერთასი

## სტატისტიკა კლუბების მიხედვით
## რესურსები ინტერნეტში 
* Ukraine - Super Cup Finals

კატეგორია:უკრაინის ფეხბურთი
კატეგორია:უკრაინის საფეხბურთო ტურნირები
კატეგორია:ეროვნული საფეხბურთო სუპერთასები
Game Developer

**Game Developer** (2021 წლამდე **Gamasutra**) — ინტერნეტ პორტალი, რომელიც მოიცავს ასპექტებს ვიდეო თამაშების შემუშავების შესახებ. დაარსდა 1997 წელს. საიტზე თავსდება სიახლეები ვიდეო თამაშების ინდუსტრიიდან, ასევე ანალიტიკური სტატიები, მიმოხილვები და სხვა.

საიტი დაარსდა 1997 წელს და შედის UBM TechWeb-ის საკუთრებაში.
Gamasutra  ექსკლუზიურად აქვეყნებს ვიდეო თამაშების შემქმნელების ინტერვიუებს. ეს ინტერვიუები და ანალიტიკური სტატიები სარგებლობს დიდი ავტორიტეთით სათამაშო პრესაში.

2006 და 2007 წელს საიტს და მის რედაქტორებს გადაეცათ Webby Awards-ის ჯილდო.

## რესურსები ინტერნეტში
*  
* 

## სქოლიო
კატეგორია:ვიდეო თამაშების საიტები
კატეგორია:1997 წელს დაარსებული საიტები
კატეგორია:Webby Award-ის გამარჯვებულები
ჭარელიძეები

[[ფაილი:Charelidze family portrait. Fresco from Sori, Georgia.jpg|მინი|სორის ფრესკა წარწერით: „[ქ. შევამკეთ ესე ეკლესია. მრავალძლის] წმინდა გიორგის [შეწევნი]თა მღვდელმსახ[ურთა და] ჭარელისძე გ(იორგ)ი [ს(ით)ა]. [ხელითა ფ(რია)დ ცოდვი[ლისა და] ვითისისა და მნათეს შ[ვი]ლისა და ბი[ნცა] შ[ანდო]ბა ბრძანაო[თ], [თქვენცა] შეგინ[დვნეს] ღ(მერ)თმან.“]]
**ჭარელიძეები**, *ჭარელები*, — ფეოდალური საგვარეულო შუა საუკუნეების რაჭაში. იხსენებიან XIV საუკუნის სორის ტაძრის წარწერაში, როგორც რაჭის ერისთავები. XV საუკუნეში ჭარელიძეები რაჭის საერისთავოს აზნაურები იყვნენ.

კატეგორია:საქართველოს ფეოდალური საგვარეულოები
კატეგორია:რაჭის ერისთავები
მარგარიტა დე ვალუა (1523-1574)

**მარგარიტა დე ვალუა** (; დ. 5 ივნისი 1523 — გ.15 სექტემბერი 1574), აგრეთვე ცნობილი როგორც  **მარგარიტა ფრანგი** —  საფრანგეთის მეფე ფრანსუა I-ისა და დედოფალ კლაუდიას ნაბოლარა ქალიშვილი. 1550 წელს დააარსა საკუთარი ბერის საჰერცოგო რომლის მმართველიც თავად გახდა. 1559 წელს ცოლად გაჰყვა სავოიის ჰერცოგ ემანუელ ფილიბერტს, აქედან მოყოლებული მას სავოიის ჰერცოგინიის ტიტულიც ენიჭება. გარდაიცვალა 1574 წელს ტურინში.

## ბიოგრაფია 
### ადრეული ცხოვრება 
მარგარიტა დაიბადა საფრანგეთის სამეფო ოჯახში სენ-ჟერმენ-ან-ლაის სასახლეში.მისი მშობლები იყვნენ საფრანგეთის მეფე-დედოფალ ფრანსუა I და კლაუდია დე ვალუა. მარგარიტას ისევე როგორც მის დას, მადლენას დედის გარდაცვალების შემდეგ დედინაცვალი - ელეონორა და მამიდა, ნავარას დედოფალი, მარგარიტა ზრდიდა. 1533 წელს მის უფროს ძმას ანრის ცოლად შერთეს მდიდარი იტალიელი გოგონა ეკატერინე მედიჩი, და ახლა მარგარიტასაც უპირებდნენ გათხოვებას. მისი საქმრო იყო ესპანეთის მეფის და ს.რ.ი.-ს იმპერატორის კარლ V -ის უფროსი ვაჟი  ფილიპე . თუმცა მისმა ძმებმა ფრანსისმა და შარლმა ეს ქორწინება არ დაუშვეს რადგან იცოდნენ რომ მასაც მადლენას ბედი ეწეოდა. 1547 წელს საფრანგეთის მეფე-დედოფალი ხდებიან მისი უფროსი ძმა ანრი და მისი მეუღლე ეკატერინე. 1550 წელის 29 აპრილს 26 წლის მარგარეტმა დააარსა საკუთარი ბერის საჰერცოგო რომლის მმართველიც თავადვე გახდა. 

### ქორწინება 
1559 წელს მისმა ძმამ, მეფე ანრიმ მას ახალი საქმრო უპოვნა - სავოიის ჰერცოგი ემანუელ ფილიბერტი. თავად ანრი კი ამავე წელს მოკვდა თავისი ქალიშვილის - ელიზაბეტას ქორწილში. ხოლო ტახტზე ადიან ანრის შვილი - ფრანსუა II და მისი მეუღლე, შოტლანდიის დედოფალი მარიამ სტიუარტი. მარიამი იყო მარგარიტას დის მადლენას ქმრის შვილი  მეორე ცოლისგან.

1559 წლის 9 ივლისს მარგარიტამ და ემანუელ ფილიბერტმა შუაღამისას იქორწინეს ჩუმად, წმინდა პავლეს ტაძარში. ამ ქორწინებას დაესწრო მხოლოდ დედოფალი ეკატერინე მედიჩი რომელიც თავისი მომაკვდავი ქმრის თხოვნით მივიდა იქ. ეკატერინე იჯდა თავისთვის სკამზე და მწარედ ქვითინებდა. 10 ივლისს კი ანრი გარდაიცვალა. 

### უკანასკნელი წლები და გარდაცვალება 
მარგარიტას და მის მეუღლეს მხოლოდ 1 შვილი ეყოლათ შარლ ემანუელი. მოგვიანებით შარლ ემანუელმა ცოლად შეირთო ესპანეთის ინფანტა კატალინა მიკაელა. კატალინა მიკაელას დედა იყო ელიზაბეტა ვალუა, მარგარეტის ძმის ანრის შვილი. 1574 წელს გარდაიცვალა მარგარიტა 51 წლის . იგი დაკრძალულია ქალაქ ტურინის საკათედრო ტაძარში.

## წინაპრები 

**მარგარიტა დე ვალუას წინაპრები**

## ლიტერატურა 
*  Marshall, Rosalind K. (2003). Scottish Queens, 1034-1714. Tuckwell Press. p.&nbsp;10o.
* Seong-Hak Kim, Michel de L'Hôpital: The Vision of a Reformist Chancellor During the French Religious Wars, (Truman State University Press, 1997), 26.
* Strage, Mark (1976). Women of Power: The Life and Times of Catherine de' Medici. New York and London: Harcourt, Brace & Jovanovich. pp.&nbsp;95–96
* Strage, p.&nbsp;98

## რესურსები ინტერნეტში
* 
* 
* 

## სქოლიო
კატეგორია:დაბადებული 1523
კატეგორია:დაბადებული 5 ივნისი
კატეგორია:გარდაცვლილი 1574
კატეგორია:გარდაცვლილი 15 სექტემბერი
კატეგორია:საფრანგეთის პრინცესები
კატეგორია:სავოიის ჰერცოგინიები
ჯაგირი

**ჯაგირი** (, სიტყვასიტყვით — ადგილის მფლობელი) — ფეოდალური მიწათმფლობელობის გაბატონებული ფორმა მოგოლთა ინდოეთში. XVI-XVIII საუკუნეებში, ეძლეოდათ წყალობის სახით, გარკვეული დროით და არა მემკვიდრეობით. ჯაგირის მფლობელები — ჯაგირდარები ვალდებული იყვნენ თავიანთ ხარჯზე შეენახათ დიდი მოგოლის ცხენოსანი არმიის რაზმი, რომლის რაოდენობა დამოკიდებული იყო ჯაგირის მოცულობასა და მისგან მიღებულ შემოსავალზე. ჯაგირდარი ფადიშაჰის პირველი დაძახებისთანავე უნდა ჩადგომოდა სათავეში თავის რაზმს, მოემარაგებინა იგი სურსათითა და აღკაზმულობით და გამგზავრებულიყო სალაშქროდ. ამ სამსახურისათვის უფლება ეძლეოდა ნაწყალობებ სამფლობელოში გლეხებისაგან აეკრიფა რენტა-გადასახადი. ჯაგირის უმრავლესობა მოიცავდა რამდენიმე ოლქს, რომელშიც შედიოდა ასობით სოფელი და ათიათასობით მცხოვრები. ჯაგირის საშუალო ზომა იყო დაახლოებით 100 ათას ჰა-მდე. დიდ მოგოლებს ხშირად გადაჰყავდათ ჯაგირდარები ერთი სამფლობელოდან მეორეში, რათა აღეკვეთათ მათი სეპარატისტული მისწრაფებები. XVII საუკუნეში გაჩნდა ჯაგირის მემკვიდრეობით სამფლობელოდ გადაქცევის ტენდენცია, რაც XVIII საუკუნეში განხორციელდა კიდეც.

## ლიტერატურა 
კატეგორია:ინდური ფეოდალიზმი
The Andrews Sisters

**The Andrews Sisters** — ამერიკული ვოკალური ტრიო, რომლის შემადგენლობაშიც შედიოდნენ დები: ლავერნ სოფი ენდრიუსი (1911-1967), მაქსინ ანჯელინ ენდრიუსი (1916-1955) და პატრიცია მერი ენდრიუსი (1918-2013).მათი მუსიკა მოიცავდა სვინგის, ბუგი-ვუგის, ტრადიციული პოპის და ჯაზის ელემენტებს. ხანგრძლივი კარიერის განმავლობაში, ჯგუფმა გაყიდა დაახლოებით 75 მილიონი ჩანაწერი. 1941 წელს გამოსული ჰიტი, „Boogie Woogie Bugle Boy“, მიიჩნევა რითმ ენდ ბლუზის  ან ჯამპ ბლუზის ადრეულ ნიმუშად. 

The Andrews Sisters-ის სიმღერები დღემდე აქტუალურია და მისი სიმღერების ქოვერ ვერსიები ჩაწერეს ისეთმა განთქმულმა შემსრულებლებმა, როგორებიც არიან: ბეტ მიდლერი, კრისტინა აგილერა, Pentatonix და სხვები. 1998 წელს ჯგუფი შეყვანილი იქნა ვოკალური ჯგუფების დიდების დარბაზში.

## დისკოგრაფია
### ალბომები
* ''Don't Fence Me In* (ბინგ კროსბისთან ერთად) (1946, Decca)
* *The Andrews Sisters (1946, Decca)
* *A Collection of Tropical Songs* (1947, Decca)
* *Selections from Road to Rio* (ბინგ კროსბისთან ერთად) (1948, Decca)
* *Irving Berlin Songs* (1948, Decca)
* *The Andrews Sisters in Hi-Fi* (1957, Capitol)
* *Fresh and Fancy Free* (1957, Capitol)
* ''The Andrews Sisters Sing the Dancing '20s* (1958, Capitol)
* *Greatest Hits* (1961, Dot)
* *Great Golden Hits* (1962, Dot)
* *The Andrews Sisters Present* (1963, Dot)
* *Greatest Hits Vol. 2* (1963, Dot)
* *Great Country Hits* (1964, Dot)
* *The Andrews Sisters Go Hawaiian* (1965, Dot)
* *Favorite Hymns* (1965, Hamilton)
* *The Andrews Sisters - Great Performers* (1967, Dot)
* *Boogie Woogie Bugle Girls* (1973, Paramount)
* *The Andrews Sisters in Over Here!* (1974, Columbia)
* *In The Mood (Famous Twinset Series)* (1974, Paramount)
* *Sixteen Great Performances* (1980, MCA)
* *50th Anniversary Collection Volume One* (1987, MCA)
* *20th Century Masters - The Millennium Collection: The Best of the Andrews Sisters* (2000, MCA)

## ლიტერატურა
* Nimmo, H. Arlo. *The Andrews Sisters.* Jefferson: McFarland & Co, Inc., 2004.
* Sforza, John. *Swing It! The Andrews Sisters Story.'' Lexington: The University Press of Kentucky, 2000.

## რესურსები ინტერნეტში
* ოფიციალური საიტი
* 
* 
* 
* 
* 
* 
* 

## სქოლიო
კატეგორია:ამერიკული ჯგუფები
კატეგორია:ვოკალური ტრიოები
კატეგორია:Decca Records-ის შემსრულებლები
კატეგორია:Dot Records-ის შემსრულებლები
კატეგორია:XX საუკუნის ამერიკელი ქალი მსახიობები
ბაჰადირი და სონა

**ბაჰადირი და სონა** () — 1896-1898 წლებში დაწერილი,

1899 წლის იანვარში, ბაქოში წიგნის მეორე ნაწილი გამოიცა, ხოლო 1914 წლის 21 სექტემბერს (4 ოქტომბერს), ნარიმანოვი ამთავრებს მუშაობას პიესაზე „ბაჰადირი და სონა“. 1915 წლის 24 ნოემბერს (4 ოქტომბერს), ნარიმანოვი შემახაში დადგა პიესა. 1915 წლის 24 ნოემბერს (7 დეკემბერს), ნარიმანოვმა მიმართა კავკასიის ცენზურის კომიტეტს თხოვნით, რომ დაედგა „ბაჰადირი და სონა“-ს პიესა. იმავე წლის 18 დეკემბერს (31 დეკემბერს), კომიტეტმა თანხმობა მისცა.

## კრიტიკის მიმოხილვა 
ლიტერატურული კრიტიკოსი მამედ არიფი აღნიშნავდა, რომ ამ რომანში ნარიმანოვმა პირველად აზერბაიჯანულ პროზაში გამოავლინა ნაციონალისტური ცრურწმენა, როგორც ახალგაზრდა ადამიანების ტრაგედიის მიზეზი, რომლებსაც ერთმანეთი გულწრფელად შეუყვარდათ, თუმცა დაღუპულებს „ხელოვნურად შექმნილი ბარიერების“ გამო.

დიდი საბჭოთა ენციკლოპედიის მიხედვით, რომანში „ბაჰადირი და სონა“, ნარიმანოვმა აჩვენა თუ როგორ „ხელოვნურად გაჟღენთილმა ეროვნულმა სიძულვილმა, ხელს უშლიდა აზერბაიჯანელი და სომეხი ხალხის მეგობრობას“.

## ოპერა 
1961 წელს, აზერბაიჯანელმა კომპოზიტორმა სულეიმან ალასკაროვმა შექმნა ოპერა „ბაჰადირი და სონა“. ლიბრეტისტები: შიხალი ყურბანოვი და აფრასიაბ ბადალბეილი გადაამუშავეს რომანი საოპერო მოთხოვნების შესაბამისად. მაგალითად, შეიტანეს სცენა განჯელი მდიდრის სახლში, რომელიც ახასიათებს „მაღალი საზოგადოების“ მანერებს.

## მსგავსი ნაწარმოებები ლიტერატურაში 
* ასლი და ქერემი — ანონიმური დასთანი აზერბაიჯანელი ქერემისა და სომეხი ასლის სიყვარულზე.
* ალი და ნინო — ყურბან საიდის სასიყვარულო რომანი აზერბაიჯანელი ალისა და ქართველი ნინოს შორის.

## ლიტერატურა
* 
* 
* 

## სქოლიო
კატეგორია:აზერბაიჯანული რომანები
ჩინშის სამართალი

**ჩინშის სამართალი** — ფეოდალური სამართლის ინსტიტუტი, რომელიც ევროპის ქვეყნებში XII-XIV საუკუნეებში ჩამოყალიბდა. განსაზღვრავდა მიწით სარგებლობის სამუდამო — თაობიდან თაობაზე გარდამავალ უფლებასა და შესაბამის მოვალეობას, კერძოდ, რომ მოსარგებლეს მიწის მესაკუთრე ფეოდალისთვის ჩინში — განსაზღვრული ქირა გადაეხადა. ჩინშის სამართალი რომის სამართლის სამემკვიდრეო იჯარას (ემფითევზისს) ჰგავდა. უმთავრესად გავრცელებული იყო გერმანიაში, საფრანგეთსა და პოლონეთში.

## ლიტერატურა 
კატეგორია:სამართლის ისტორია
ჩორდის ბარიტის საბადო

**ჩორდის ბარიტის საბადო** — ბარიტის საბადო საქართველოში. მდებარეობს ონის მუნიციპალიტეტში (სოფელ ჩორდის მიდამოებში). ბარიტის ძარღვები განლაგებულია ბაიოსის პორფირიტული წყლების ზედა ჰორიზონტების ნაპრალოვან ზონაში, რომლის სისქეა 150-200 მ. ბარიტის ძარღვების შემცველი ქანები მეტ-ნაკლებად შეცვლილია ჰიდროთერმული ხსნარების გავლენით. მადანი წვრილ- და მსხვილმარცვლოვანი, აგრეთვე ბრექჩიული ტიპისაა. ძარღვებში ბარიტის გარდა გვხვდება კვარცი, კალციტი, ზოგან — ვიტერიტი.

ბარიტის გამამდიდრებელი ფაბრიკა და მაღაროთა სამმართველო 1991 წლის რაჭის მიწისძვრამდე მუშაობდა სოფელ ირში.

## ლიტერატურა 
## სქოლიო 
კატეგორია:საქართველოს საბადოები
ხელდებული

**ხელდებული** (ჴელის დადება — დაუფლება, დაპატრონება) — ძველი ქართული სოციალურ-პოლიტიკური შინაარსის ტერმინი, რომლითაც აღინიშნებოდა ვისიმე მფარველობაში მყოფი, დაქვემდებარებული. სულხან-საბა ორბელიანის განმარტებით — „ჴელის-დადება ესე არს ... დიდებულმან ვინ გინდა მიიბაროს და თავის საფარველს ქვეშ დაიფაროს“. ასეთი დამოკიდებულება ჩვეულებრივ „ჴელმწიფების ქვეშეთის“ ყმობას უდრიდა. „ჴელთ-დება“ ნიშნავდა ხელში ჩაგდებას თუ ჩაბარება-გადაცემას (მაგ., დიდი საგამგებლო ტერიტორიის ერისთავობისა და მხედართმთავრობის „,ჴელთ-დება“). „შვილად ჴელდებულება“ შვილებას („ნაშვილობას“) გამოხატავდა. „ხელდებული“ რუსეთის მხრივ საქართველოსადმი მფარველობის მნიშვნელობით იხმარება დავით გურამიშვილის „დავითიანში“.

## ლიტერატურა 
კატეგორია:ძველი ქართული სამართალი
I Don't Want to Set the World on Fire

„'''I Don't Want to Set the World on Fire'''“ — 1941 წელს გამოსული სიმღერა, დაწერილი ბენი ბენჯამინის, ედი დურჰემის, სოლ მარკუსის და ედი სეილერის მიერ.

სიმღერა დაიწერა 1938 წელს, მაგრამ ჩაწერილი იქნა სამი წლის შემდეგ, ჰარლან ლეონარდის და His Rockets-ის მიერ. მას შემდეგ შეიქმნა მისი რამდენიმე ქავერი. ყველაზე პოპულარული აღმოჩნდა ჰორეს ჰაიდტის ვერსია, გამოცემული ლეიბლზე Columbia Records, რომელმაც პირველ ადგილს მიაღწია პოპ-ჩარტში, ხოლო The Ink Spots-ის ვერსიამ მე-4 ადგილი დაიკავა. სხვა ადრეული ქავერები შეასრულეს  ტომ ტაკერმა, მიტჩელ აირესმა და ვერა ლინმა. სიმღერამ განსაკუთრებულ პოპულარობას მიაღწია პერლ-ჰარბორზე თავდასხმის შემდეგ 1941 წლის დეკემბერში.

მოგვიანებით შეიქმნა სხვა ვერსიები ბეტი კარტერის, ფრენკი ლაინის, ენტონი ნიულის და სიუზი ბოგუსი-ის მიერ.

## მასობრივ კულტურაში
„I Don't Want to Set the World on Fire“ იკავებს გამორჩეულ ადგილს Bethesda Softworks-ის ვიდეო თამაშების სერიაში „Fallout“, განსაკუთრებით „Fallout 3“ -სა და „Fallout 4“-ში.

## სქოლიო
კატეგორია:1941 წლის სიმღერები
ჩორდი

**ჩორდი** — ნასოფლარი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, ცხმორის თემში. მდებარეობს რაჭის ქედის ჩრდილოეთ კალთაზე, მდინარე ჯეჯორის (რიონის მარცხენა შენაკადი) ხეობაში. ზღვის დონიდან 1260 მეტრი, ონიდან 15 კმ.

განადგურდა 1991 წლის რაჭის მიწისძვრის შედეგად.

ნასოფლარიდან 5 კმ-ზე არის ბარიტის საბადო (იხ. ჩორდის ბარიტის საბადო). ჩორდი თავისი ციხესიმაგრეებით წყაროებში პირველად იხსენიება XV საუკუნეში. სოფლის განაპირას შუა საუკუნეების ეკლესიისა და მისი გალავნის ნანგრევებია.

## იხილეთ აგრეთვე 
* ახალი ჩორდი

## ლიტერატურა 
## სქოლიო 
კატეგორია:ონის მუნიციპალიტეტის ნასოფლარები
ჰეზარფარე აჰმედ-ფაშა

**თეზქერეჯი აჰმედ-ფაშა** (; გ. 8 აგვისტო, 1648, სტამბოლი) — ოსმალეთის იმპერიის სახელმწიფო მოღვაწე. სიკვდილის შემდეგ იგი ცნობილი გახდა ჰეზარფარე აჰმედ ფაშას სახელით (.

## ბიოგრაფია
აჰმედი დაიბადა წარმოშობით ბერძენი ჯარისკაცის ოჯახში. მოგვიანებით ის სასახლეში მოხვდა.

იგი უამრავ თანამდებობაზე იყო დანიშნული, რომელთაგანაც ყველაზე ცნობილი იყო დიდი ვეზირის, ქემანქეშ მუსტაფა-ფაშას მდივანი.

1646 წელს, მუსტაფა ფაშას სიკვდილით დასჯიდან ორი წლის შემდეგ, აჰმედ ფაშა იბრაჰიმ I-მა  დეფტერდარად დანიშნა ნევესინლი სალიჰ-ფაშას ნაცვლად. მან ეს თანამდებობა ერთი წელი შეინარჩუნა.

1647 წლის 21 სექტემბერს, სულთანმა იბრაჰიმმა ქარა მუსა-ფაშას ნაცვლად იგი დიდ ვეზირად დანიშნა.

## დიდი ვეზირის თანამდებობაზე
იბრაჰიმ I იყო შეშლილი და გაუწონასწორებელი. მან აჰმედ ფაშას უბრძანა რომ მთელ სასახლეში დაეგოთ სიასამურის ბეწვი. ამიტომ, აჰმედ ფაშა უფრო მეტ დროს უთმობდა სიასამურის ბეწვის პოვნას, ვიდრე პოლიტიკას.

ამ დროს ქვეყანაში სრული ანარქია იყო. აჰმედი ხალხს ძარცვავდა და მათ ქონებას ითვისებდა.

1648 წელს, მოხდა აჯანყება. იმავე წლის 8 აგვისტოს იანიჩრებმა აჰმედ ფაშა მოკლეს. შემდეგ მისი ნაწილი ნაკუწებად აქციეს და დაიწყეს ხალხში მისი ხორცის გაყიდვა. ამბობდნენ, რომ მისი ხორცი სამკურნალო იყო.

10 დღის შემდეგ, სულთანი იბრაჰიმ I სიკვდილით დასაჯეს.

## პოპულარულ კულტურაში
2015-2017 წლების თურქულ ისტორიულ ტელესერიალ „დიდებული საუკუნე: ქიოსემში“, აჰმედ ფაშას როლს განასახიერებს თურქი მსახიობი ენის აიბარი.

## სქოლიო
კატეგორია:ოსმალეთის იმპერიის დიდი ვეზირები
კატეგორია:გარდაცვლილი 1648
კატეგორია:გარდაცვლილი 8 აგვისტო
კატეგორია:დაბადების წელი უცნობია
კატეგორია:სტამბოლში დაბადებულები
ხანდაკი

საკუთარი სახელი **ხანდაკი** შესაძლოა აღნიშნავდეს ერთ-ერთს ჩამოთვლილთაგან:

* ხანდაკი — სოფელ ზემო ხანდაკის ძველი სახელწოდება
* ხანდაკი — სოფელ ქვემო ხანდაკის ძველი სახელწოდება
* ხანდაკი — სოფელ უდეს ერთ-ერთი უბანი და მასში მდებარე ციხე-კოშკი

## ლიტერატურა 
კატეგორია:საქართველოს სოფლების ძველი სახელწოდებები
ალ-ხანსა

**უმ ამრ თუმადირ ბინთ ამრ იბნ ალ-რაშიდი** (), უფრო ცნობილია, როგორც ** ალ-ხანსა** ( დ. 575, ნეჯდი, არაბეთი — გ. 645, ნეჯდი, არაბეთი) — არაბი პოეტი ქალი სულაიმის ტომისა. ალ-ხანსას შემოქმედება მთლიანად მარსიებისაგან (სამგლოვიარო ლექსი) შედგება, რომელიც ეძღვნება წარმართობის დროს ბრძოლაში დაღუპულ მის ძმებს მუავიასა და სახრს. ალ-ხანსას მარსიები გულწრფელი გრძნობებითა და დახვეწილი სტილით გამოირჩევა. მოესწრო ისლამის გავრცელებას, გამაჰმადიანდა შვილებთან ერთად.

## ლიტერატურა 
## სქოლიო
კატეგორია:დაბადებული 575
კატეგორია:არაბი ქალები
კატეგორია:მუსლიმი პოეტები
კატეგორია:მწერლები ანბანის მიხედვით
ჩორჯო

**ჩორჯო** — ამბროლაურის მუნიციპალიტეტის სოფლების დიდი და პატარა ჩორჯოს ძველი სახელწოდება. 2014 წლის მონაცემებით ორივე სოფელში ერთად 271 ადამიანი ცხოვრობს. იხ. დიდი ჩორჯო და პატარა ჩორჯო.

## ლიტერატურა 
## სქოლიო
კატეგორია:საქართველოს სოფლების ძველი სახელწოდებები
ხასი (ფეოდალიზმი)

**ხასი** () — ფეოდალური მიწათმფლობელობის ერთ-ერთი ფორმა შუა საუკუნეების მუსლიმანურ ქვეყნებში. უმაღლესი გამგებლისა და მისი გვარის დომენური მიწები. ხასში შედიოდა როგორც კერძო მიწები (მულქი), ისე ხასად გამოცხადებული ქალაქები და ოლქები. ხასიდან გადასახადები შედიოდა არა სახელმწიფო ხაზინაში, არამედ განსაკუთრებულ უწყებაში, რომელიც ხასს განაგებდა. ოსმალეთის იმპერიაში ხასი აღნიშნავდა აგრეთვე ვეზირისა და ამირების მიწების სამფლობელოების პირობით საკუთრებას, რომლის წლიური შემოსავალი 100 ათას ახჩას არ აღემატებოდა.

ხასი XII-XIII საუკუნეებში საქართველოში აღნიშნავდა ფეოდალთა დომენს და ამ დომენიდან გამოსულ ვასალებს (კერძოდ, ასეთი მნიშვნელობით გვხვდება იგი „ვეფხისტყაოსანში“); ხასიდან არის ნაწარმოები ტერმინი *სახასო*.

## ლიტერატურა 
კატეგორია:არაბული ტერმინები
ლორენცო II მედიჩი

**ლორენცო II დე მედიჩი** ( დ. 12 სექტემბერი, 1496 — გ. 4 მაისი, 1519) — მედიჩთა დინასტიის წარმომადგენელი.  ფლორენციის, ურბინოსა და ბოლონიის ჰერცოგი 1516-1519 წლებში. პიერო მედიჩისა და ალფონსინა ორსინის ვაჟი. საფრანგეთის დედოფლის, ეკატერინე მედიჩის მამა.

## ბიოგრაფია 
ლორენცო დაიბადა 1496 წლის 12 სექტემბერს ფლორენციაში. იგი იყო პიერო მედიჩისა და ალფონსინა ორსინის უფროსი ვაჟი. მას აგრეთვე ჰყავდა ერთი უმცროსი და — კლარისა მედიჩი. მამის ხაზით ლორენცოს ბაბუად ერგებოდა ლორენცო I ბრწყინვალე, ხოლო ბებია კლარისა ორსინი. დედის ხაზით კი ბაბუად ერგებოდა ოვერნის ჰერცოგი რობერტო დე ლა ტურდე და ეკატერინა სან სევერინო.  ამ წარმომავლობის წყალობით ლორენცოს თავისუფლად შეეძლო ჰქონოდა პრეტენზია ნებისმიერ იტალიურ ქალაქ-სახელმწიფოზე.

ლორენცოს ტახტისაკენ მიმავალი გზის გაკვლევაში ძალიან დაეხმარა რომის პაპი ლეო X-ე, რომელმაც მას 1516 წელს ურბინოს ჰერცოგობა უბოძა. ამავე წელს 10 000-იანი არმიით დაიძრა ტოსკანისაკენ სადაც ურბინოს ბრძოლაში სასტიკად დაამარცხა ფლორენციის ჰერცოგი. მან ფლორენციის ტახტიდან ჩამოაგდო როვერეს დინასტიის წარმომადგენელნი, იგი კვლავ მედიჩებს დაუბრუნა და თავი ფლორენციის ჰერცოგადაც გამოაცხადა. ამას გარდა ლორენცო ბოლონიის ჰერცოგადაც ითვლებოდა.

1518 წლის 5 ივნისს ლორენცომ მმართველობის განსამტკიცებლად ცოლად შეირთო ფრანგი დიდგვაროვანი ქალი, ოვერნის ჰერცოგის ასული მადლენ დე ლა ტურდე. 1519 წელს მადლენმა გოგონა გააჩინა სახელად ეკატერინე. ეს გოგონა მომავალში საფრანგეთის ერთ ერთი ყველაზე ცნობილი დედოფალი, ეკატერინე მედიჩი გახდა. მადლენი კი მშობიარობას გადაჰყვა. ამ მოვლენებიდან სულ რაღაც 3 კვირაში ლორენცოც გარდაიცვალა სიფილისით. ეკატერინეს აღზრდა ლორენცოს ბიძაშვილმა, რომის პაპმა კლემენტე VII-მ იკისრა.

ლორენცო და მადლენი დაკრძალულნი არიან მედიჩების საგვარეულო აკლდამაში, ფლორენციაში. მათ საფლავებს თავად მიქელანჯელოს მიერ გამოკვეთილი ქანდაკებები ამშვენებს.

## იხილეთ აგრეთვე 
* მედიჩები
* იტალიური ომები
* ეკატერინე მედიჩი

## რესურსები ინტერნეტში 
* https://www.britannica.com/biography/Lorenzo-di-Piero-de-Medici-duca-di-Urbino
* http://www.florentine-society.ru/Medici_Chapel_Mysteries.htm
* http://www.paradoxplace.com/Perspectives/Italian%20Images/Montages/Firenze/Medici%201.htm 

კატეგორია:დაბადებული 1496
კატეგორია:დაბადებული 12 სექტემბერი
კატეგორია:გარდაცვლილი 1519
კატეგორია:გარდაცვლილი 4 მაისი
კატეგორია:XVI საუკუნის ევროპის მონარქები
კატეგორია:სიფილისით გარდაცვლილები
ჩირიქ-რაბათი

[300პქpx|მინი|მარჯვნივ|არქეოლოგიური გათხრების ადგილი. [2010 წელი.]]
**ჩირიქ-რაბათი** — ძვ. წ. I ათასწლეულის II ნახევრის ნაქალაქარი ყიზილყუმის უდაბნოში, ყიზილ-ორდის (ყაზახეთი) სამხრეთ-დასავლეთით 200 კმ-ზე. 1946 და 1948-49 წლებში აღმოაჩინა და გამოიკვლია ს. ტოლსტოვმა. ძვ. წ. I ათასწლეულის შუა ხანაში ჩირიქ-რაბათის ადგილას ერთ-ერთი მასაგეტური ტომის (ალბათ სტრაბონთან მოხსენიებული აპასიაკების) დასახლება იყო. ახ. წ. დაწყებისათვის სიმაგრეები გადააკეთეს ხვარაზმის საფორტიფიკაციო სქემების მიხედვით. გეგმით ოვალური ნაქალაქარი გარშემორტყმულია ორმაგი მიწაყრილითა და ალიზის სასიმაგრო კედლებით. სამხრეთ-აღმოსავლეთ ნაწილში განლაგებულია სწორკუთხა გამაგრება, რომელიც ტიპიურია ანტიკური ხანის ხვარაზმისათვის, მეურნეობაში მთავარ როლს თამაშობდა მესაქონლეობა.

## ლიტერატურა 
კატეგორია:ყაზახეთის ნაქალაქრები
უკრაინის საფეხბურთო თასი

**უკრაინის საფეხბურთო თასი** () — ყოველწლიური სათასო შეჯიბრება უკრაინის საფეხბურთო გუნდებს შორის. გათამაშება პირველად 1992 წელს ჩატარდა. მისი გამარჯვებული კვალიფიკაციას გადის უკრაინის სუპერთასზე და უეფა-ს ევროპა ლიგაზე.

ტურნირის ისტორიაში ყველაზე წარმატებული კლუბებია დონეცკის „შახტარი“, რომელმაც 13-ჯერ მოიგო თასი. მოქმედი გამარჯვებულია „შახტარი“.

## ფინალები 
## სტატისტიკა კლუბების მიხედვით 
## რესურსები ინტერნეტში 
* Ukraine - Cup Finals

კატეგორია:უკრაინის ფეხბურთი
კატეგორია:უკრაინის საფეხბურთო ტურნირები
კატეგორია:ეროვნული საფეხბურთო სათასო ტურნირები
ნერპა

**ნერპა** ან **ნერპები** () — ძუძუმწოვარ ცხოველთა გვარი ნამდვილი სელაპების ოჯახისა. მათი სხეულის სიგრძეა 1,5 მ-მდე, ხოლო წონა 100 კგ-მდე. იკვებებიან თევზითა და კიბოსნაირებით. მოიცავს სამ სახეობას:
* ბაიკალის ნერპა ან ბაიკალის სელაპი, 
* კასპიური ნერპა ან კასპიური სელაპი, 
* რგოლებიანი ნერპა, 

## ლიტერატურა 
* Биологический энциклопедический словарь / Гл. ред. М. С. Гиляров; Редкол.: А. А. Баев, Г. Г. Винберг, Г. А. Заварзин и др. — М.: Сов. энциклопедия, 1986. — С. 406. — 831 с. — 100 000 экз.
* Нерпа // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

*
კატეგორია:ნამდვილი სელაპები
ბობ კროსბი

**ჯორჯ რობერტ კროსბი** (; დ. 23 აგვისტო, 1913 — გ. 9 მარტი, 1993) — ამერიკელი ჯაზის მომღერალი, მსახიობი და რადიოწამყვანი, რომლის მუსიკა ძირითადად მოიცავდა ბიგ-ბენდის სვინგის და დიქსილენდის ჟანრებს. 

კროსბი დაიბადა 1913 წლის 23 აგვისტოს, სპოკანში, ვაშინგტონის შტატი, ჰარი კროსბისა და კეთრინ ჰერიგანის ოჯახში.  კროსბიმ მუსიკალური კარიერა დაიწყო 1931 წელს, როდესაც შეუერთდა მუსიკალურ ჯგუფ Rhythm Boys-ს. 1960 წლის 8 თებერვალს, ჰოლივუდის დიდების ხეივანში გაიხსნა ბობ კროსბის ვარსკვლავი.

1993 წლის 9 მარტს, ლა-ხოლიაში (კალიფორნია) კროსბი 79 წლის ასაკში კიბოთი გარდაიცვალა. 

## ლიტერატურა
* Leo Walker: *The Big Band Almanac.* Ward Ritchie, Pasadena 1978.
* George T. Simon: *The Big Bands.* Vorwort von Frank Sinatra. 4. Auflage. Schirmer, New York und Macmillan, London 1981, S. 131–139.

## რესურსები ინტერნეტში
*Big Band Library: ბობ კროსბი
*Pandora: ბობ კროსბი
*Radio Lovers: *The Bob Crosby Show* ეილინ ბერტონთან ერთად

## სქოლიო
კატეგორია:ამერიკელი მსახიობები
კატეგორია:დაბადებული   23 აგვისტო
კატეგორია:დაბადებული 1913
კატეგორია:გარდაცვლილი  9 მარტი
კატეგორია:გარდაცვლილი 1993
კატეგორია:რადიოწამყვანები
კატეგორია:ამერიკელი მომღერლები
კატეგორია:Bell Records-ის შემსრულებლები
მადლენ დე ლა ტურდე

**მადლენ დე ლა ტურდე** ( დ. 1498 — გ. 28 აპრილი 1519) — ოვერნის ჰერცოგის ასული. ფლორენციის, ურბინოსა და ბოლონიის ჰერცოგინია როგორც ლორენცო II-ის მეუღლე.  საფრანგეთის დედოფლის, ეკატერინე მედიჩის დედა. 

## ბიოგრაფია 
### მოლაპარაკებები ქორწინებაზე 
მადლენი დაიბადა 1498 წელს, იგი იყო  ოვერნის ჰერცოგის უფროსი ქალიშვილი. 1515 წელს საფრანგეთის მეფე ფრანსუა I ხდება, რომელიც ესპანელებს იტალიის დაპყრობაში. ამიტომაც ფრანსუამ  იტალიაში ძალაუფლების მოპოვება დინასტიური ქორწინებებით სცადა. ეს ყველაფერი კი, არა მარტო სამეფო ოჯახს, არამედ ისეთი ჰერცოგებსაც ეხებოდათ როგორიც მადლენის მამა იყო.  1515 წლის 8 დეკემბერს ფრანსუა I და რომის პაპი ლეო X შეხვდნენ და ხელი მოაწერეს მეგობრობის შეთანხმებას. ამ დროს ფრანსუა დაჰპირდა, რომ საფრანგეთში კათოლიკური ეკლესიის მთელს შემოსავალსა და ძალაუფლებას ლეოს გადასცემდა, სამაგიეროდ რომის პაპი დაჰპირდა, რომ ნეაპოლის ტახტისათვის ბრძოლის დროს მხარს ფრანსუას დაუჭერდა.  ამ ალიანსის განსამტკიცებლად ფრანსუას ბრძანებით მადლენი დაინიშნა რომის პაპის ძმისშვილ ლორენცო II-ზე. 

### საქორწინო დღესასწაული 
1518 წლის 5 მაისს მადლენი და ლორენცო დაქორწინდნენ. მათი საქორწინო მხიარულება ძალიან პომპეზური და სასიამოვნო იყო. ამას გარდა იზეიმეს არა მხოლოდ მათი შეუღლება არამედ, საფრანგეთის დოფინის დაბადებაც (იგულისხმება ფრანსუა I-ის პირველი ვაჟის ფრანსუას დაბადება). ცნობილია რომ როცა ფრანსუას ვაჟის გაჩენა შეატყობინეს ქორწილში იცეკვა კიდეც. საქორწინო ღონისძიებები კი მთლიანად იტალიურ სტილში იყო. მადლენის საქროწინო კაბა შეკერეს იტალიელმა დიზაინერებმა სპეციალურად ამ დღისთვის ჩამოტანილი ფრანგული და გერმანული ნაჭრებით. ასევე უნდა აღინიშნოს სხვა 50 იტალიელი დიდგვაროვანი მანდილოსნის სილამაზე რომელიც პატარძალს არაფრით ჩამოუვარდებოდნენ და ქორწილში სილამაზეს ასხივებდნენ.  რაც შეეხება მადლენის მზითვს, იგი 10 000 ოქროს მონეტას შეადგენდა.

### გარდაცვალება 
ქორწინებიდან მალევე მადლენი დაფეხმძიმდა. 1519 წლის 28 აპრილს მადლენი მშობიარობას გადაჰყვა 21 წლის ასაკში. მან გოგონა გააჩინა. მომავალში ეს გოგონა საფრანგეთის ერთ ერთი ყველაზე ცნობილი დედოფალი, ანრი II-ის მეუღლე, ეკატერინე მედიჩი გახდა. როგორც ამბობენ ლორენცო დანაღვლიანდა როცა გაიგო, რომ გოგონა შეეძინა და არა ვაჟი. მადლენის გარდაცვალებიდან 3 კვირაში ლორენცოც გარდაიცვალა, სიფილისით. მადლენი და ლორენცო ერთად არიან დაკრძალულნი მედიჩების საგვარეულო აკლდამაში. მათ საფლავებს თვით მიქელანჯელოს მიერ გამოკვეთილი ქანდაკებები ამშვენებს.

## ლიტერატურა 
* McGowan, Margaret M. (2008). Dance in the Renaissance: European Fashion, French Obsession. Yale University Press.
* Wellman, Kathleen (2013). Queens and Mistresses of Renaissance France. Yale University Press.
* Knecht, R.J. (1999). Catherine de' Medici. Pearson Education Limited.

კატეგორია:გარდაცვლილი 1519
კატეგორია:გარდაცვლილი 28 აპრილი
კატეგორია:დაბადებული 1498
როი ბრაუნი

**როი ჯეიმზ ბრაუნი** (; დ. 10 სექტემბერი, 1920  ან 1925 — გ. 25 მაისი, 1981) — ამერიკელი რიტმ-ენდ-ბლუზის მომღერალი, რომელმაც დიდი გავლენა მოახდინა როკ-ენ-როლის ჩამოყალიბებაზე და, ასევე დიდი წვლილი მიუძღვის რიტმ-ენდ-ბლუზის განვითარებაში. მისი ყველაზე განთქმული სიმღერა არის „Good Rockin' Tonight“ (გამოსული 1947 წელს ლეიბლზე DeLuxe Records), რომლის ქავერ ვერსიები ჩაწერა ბევრმა ცნობილმა შემსრულებელმა, მათ შორის არიან: ვინონი ჰარისი, ელვის პრესლი, ბრიუს სპრინგსტინი, რიკი ნელსონი, ჯერი ლი ლიუსი, პეტ ბუნი, ჯეიმზ ბრაუნი, The Doors და Montrose.

1981 წელს როი ბრაუნი შეყვანილი იქნა ბლუზის დიდების დარბაზში. მისმა ვოკალურმა სტილმა დიდი გავლენა მოახდინა ისეთ მომღერლებზე როგორებიც არიან: ბი ბი კინგი, ბობი ბლენდი, ელვის პრესლი, ჯეკი უილსონი, ჯეიმზ ბრაუნი და ლიტლ რიჩარდი.

## რესურსები ინტერნეტში
*როი ბრაუნის ბიოგრაფია  Rocknrollshow-ზე
*როი ბრაუნის ბიოგრაფია Rockabilly-ზე

## სქოლიო
კატეგორია:აფრო-ამერიკელი მუსიკოსები
კატეგორია:ამერიკელი მომღერლები
კატეგორია:დაბადებული 10 სექტემბერი
კატეგორია:დაბადებული 1925
კატეგორია:გარდაცვლილი 25 მაისი
კატეგორია:გარდაცვლილი 1981
კატეგორია:როკ-ენ-როლის დიდების დარბაზში შესული შემსრულებლები
კატეგორია:Imperial Records-ის შემსრულებლები
კატეგორია:ABC Records-ის შემსრულებლები
კატეგორია:ამერიკელი რიტმ-ენდ-ბლუზის მუსიკოსები
რიზა ქოჯაოღლუ

**რიზა ქოჯაოღლუ** (, დ. 1979) — თურქი მსახიობი. დაიბადა და გაიზარდა იზმირში. 2001 წლის შემდეგ მუშაობს კინოში. მონაწილეობა მიიღო 2016-2017 წლის თურქულ სერიალში „შიგნით“, დავუთის როლში.

## სქოლიო
კატეგორია:დაბადებული 1979
კატეგორია:თურქი მსახიობები
კატეგორია:ცოცხალი ადამიანები
გაეროს უშიშროების საბჭოს რეზოლუცია 901

**გაეროს უშიშროების საბჭოს რეზოლუცია 901** მიიღეს ერთხმად 1994 წლის 4 მარტს. უშიშროების საბჭომ, წინა 849 (1993), 854 (1993), 858 (1993), 876 (1993), 881 (1993) და 892 (1993) და 896 (1994) რეზოლუციის დამტკიცებით, გადაავადა გაეროს დამკვირვებელთა მისიის მანდატი საქართველოში (UNOMIG) 1994 წლის 31 მარტამდე.

საბჭომ ასევე აღნიშნა, რომ 1994 წლის 22-24 თებერვლის ჟენევის მოლაპარაკებების შემდეგ, რომელიც გაიმართა ქართულ და აფხაზურ მხარეებს შორის, 1994 წლის 7 მარტს, ნიუ-იორკში გაიმართება მორიგი მოლაპარაკებების რაუნდი. საბჭომ, ორივე მხარეს მოუწოდა მაქსიმალურ პროგრესს მიაღწიონ, რომ საბჭომ განიხილოს აფხაზეთში სამშვიდობო ძალების შექმნას. გენერალურ მდივანს, ბუტროს ბუტროს-გალის მოეთხოვა 1994 წლის 21 მარტსთვის მოემზადა საბჭოსთვის მოხსენება, მოლაპარაკებებისა და სიტუაციის განვითარების შესახებ.

## იხილეთ აგრეთვე
* სოხუმის დაცემა
* გაეროს მისია საქართველოში
* გაეროს უშიშროების საბჭოს რეზოლუციები აფხაზეთის შესახებ
* აფხაზეთის ომი

## რესურსები ინტერნეტში
*[რეზოლუციის ტექსტი undocs.org-ზე](https://undocs.org/S/RES/901(1994))

## სქოლიო
901
კატეგორია:გაეროს უშიშროების საბჭოს რეზოლუციები აფხაზეთის შესახებ
კატეგორია:გაეროს უშიშროების საბჭოს რეზოლუციები საქართველოს შესახებ
კატეგორია:აფხაზეთის კონფლიქტი
კატეგორია:1994 წელი საქართველოში
ჰალიმა იაკობი

**ჰალიმა იაკობი** (; დ. 23 აგვისტო, 1954, სინგაპური) — პოლიტიკოსი და პირველი ქალი პრეზიდენტი სინგაპურის ისტორიაში 2017 წლის 14 სექტემბრიდან 2023 წლის 14 სექტემბრამდე.

## რესურსები ინტერნეტში 
*Mdm Halimah Yacob  at parliament.gov.sg 
*
*http://www.jrtc.org.sg/
*

კატეგორია:დაბადებული 1954
კატეგორია:ქალი პრეზიდენტები
კატეგორია:სინგაპურის პრეზიდენტები
კატეგორია:დაბადებული 23 აგვისტო
კატეგორია:აზიის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები
სტივენ ერიკსონი

**სტივენ ერიკსონი** (, დ. 7 ოქტომბერი, 1959, ნამდვილი სახელი **სტივ რუნე ლუნდინი**) — კანადელი მწერალი, აგრეთვე ცნობილი როგორც არქეოლოგი და ანთროპოლოგი.

ყველაზე მეტად ცნობილია ათტომიანი ფენტეზის ჟანრის რომანების სერიით „მალაზანის დაცემულთა წიგნი“, რომელიც 2012 წლისთვის გაიყიდა მილიონზე მეტი ასლის ოდენობით. *SF Site*-მა მას უწოდა „დონალდსონის „თომას კოვენანტის ქრონიკების“ შემდეგ ეპიკური ფენტეზის ჟანრის ყველაზე მნიშვნელოვანი ნაწარმოები“, ხოლო *Fantasy Book Review*-მ – „უკანასკნელი დროის საუკეთესო ფენტეზი-სერია“. გლენ კუკი მას უწოდებდა ეპიკური ფენტეზის ჟანრის წარმოსახვის შედევრს. „The New York Review of Science Fiction-ში“ სტივენ რ. დონალდსონი დადებითად აღწერდა ერიკსონს ფენტეზისადმი მიდგომას, ფენტეზის სტერეოტიპების ნგრევას, რთულ პერსონაჟებს, გამოხმაურებას სოციალურ მოვლენებზე — კერძოდ, პარალელებს გამოგონილი ლეთერასის და აშშ-ის ეკონომიკურ მოდელებს შორის — და ერიკსონს უწოდებდა „არაჩვეულებრივ მწერალს“, ადარებდა რას მას სხვა მწერლებს, რომელთა შორის ახსენა ჯოზეფ კონრადი, ჰენრი ჯეიმზი, უილიამ ფოლკნერი და ფიოდორ დოსტოევსკი. *sffworld.com*-თან ინტერვიუში ერიკსონი აღიარებდა, რომ არც ფიქრობდა, რომ ეს სერია პოპულარული იქნებოდა და მისი წარმატებით გაოგნებული იყო. მან აგრეთვე აღნიშნა, რომ მკითხველებს სერია „ან მოსწონთ, ან უყვართ“.
* *ნაბიჯი წყვდიადში*

## სქოლიო
კატეგორია:დაბადებული 1959
კატეგორია:კანადელი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
Midnite Vultures

***Midnite Vultures*** — ამერიკელი ალტერნატიული როკ-მუსიკოს ბეკის მეოთხე ოფიციალური და საერთო ჯამში მეშვიდე სტუდიური ალბომი, გამოცემული 1999 წლის ნოემბერში DGC Records-ზე. იგი ჟანრობრივი ნაირფეროვნებით მუსიკოსის წინა ალბომებთან ახლოს არის, მაგრამ არ ჰქონია ისეთივე პოპულარობა, როგორც წინამორბედ *Odelay*-ს. მიუხედავად იმისა, იგი კრიტიკოსების მიერ აღიარებული და კომერციულად წარმატებული იყო.

## სიმღერების სია
## ჩარტები
## სერტიფიცირებები
## რესურსები ინტერნეტში
*
*

## სქოლიო
კატეგორია:1999 წლის ალბომები
კატეგორია:ბეკის ალბომები
კატეგორია:ალბომები ტონი ჰოფერის პროდიუსერობით
კატეგორია:DGC Records-ის ალბომები
კატეგორია:ალბომები The Dust Brothers-ის პროდიუსერობით
კატეგორია:ალბომები ბეკის პროდიუსერობით
კატეგორია:ალბომები მიკი პეტრალიას პროდიუსერობით
ბოსნიის ოსმალო გუბერნატორების სია

ამ სტატიაში წარმოდგენილია ბოსნიის ოსმალო გუბერნატორების (ფაშების) სია.

კატეგორია:ოსმალეთის იმპერია
ჯულია უარდ ჰოუი

**ჯულია უარდ ჰოუი** (დ.27 მაისი, 1819 — გ. 17 ოქტომბერი, 1910) — ამერიკელი სოციალური აქტივისტი, აბოლიციონისტი და პოეტი. მან დაწერა არაერთი წიგნი და პოეზიის ნამუშევრები. მისი პირველი წიგნი იყო პოეზიის ანონიმური ნამუშევარი, რომელიც გამოქვეყნდა 1854 წელს, სახელწოდებით ვნება-ყვავილები. 1861 წლის ნოემბერში მან დაწერა სიმღერა რესპუბლიკის ბრძოლის ჰიმნი. ჰოუი ასევე ფოკუსირებული იყო ქალთა საარჩევნო უფლებებზე და პაციფიზმზე. ჰოუი დაიბადა ნიუ-იორკში და გარდაიცვალა პნევმონიისგან 90 წლის ასაკში როდ-აილენდში.

## ლიტერატურა
* Clifford, Deborah Pickman. *Mine Eyes Have Seen the Glory: A Biography of Julia Ward Howe.*  Boston: Little, Brown and Co., 1978.
* Richards, Laura Elizabeth. *Julia Ward Howe, 1819&ndash;1910.* Boston: Houghton Mifflin, 1916. 2 vol.
* *Sketches of representative women of New England.* Boston: New England Historical Pub. Co., 1904.

## სქოლიო
კატეგორია:დაბადებული 27 მაისი
კატეგორია:დაბადებული 1819
კატეგორია:გარდაცვლილი 17 ოქტომბერი
კატეგორია:გარდაცვლილი 1910
კატეგორია:ამერიკელი აბოლიციონისტები
კატეგორია:ამერიკელი მწერლები
კატეგორია:ამერიკელი ფემინისტები
კატეგორია:XIX საუკუნის ამერიკელი პოეტები
კატეგორია:XIX საუკუნის ამერიკელი ქალი მწერლები
კატეგორია:XX საუკუნის ამერიკელი პოეტები
კატეგორია:XX საუკუნის ამერიკელი ქალი მწერლები
კატეგორია:ამერიკელი პაციფისტები
კატეგორია:ამერიკელი სუფრაჟისტები
კატეგორია:ამერიკელი ქალი პოეტები
კატეგორია:ნიუ-იორკელი მწერლები
კატეგორია:XIX საუკუნის ამერიკელი ქალი მუსიკოსები
კატეგორია:მწერლები ანბანის მიხედვით
კატეგორია:ნიუ-იორკში დაბადებულები
Golden Feelings

***Golden Feelings*** — ამერიკელი ალტერნატიული როკ-მუსიკოს ბეკის სადებიუტო სტუდიური ალბომი, რომელიც გამოვიდა 1993 წელს, ლეიბლზე Sonic Enemy. მასში წარმოდგენილია ანტი-ფოლკური ჟანრის მუსიკა.

ჩანაწერი თავდაპირველად ვრცელდებოდა შეზღუდული რაოდენობით გამოცემულ აუდიოკასეტებზე. მისი რემასტერი 1999 წელს გამოვიდა. ბეკი უკმაყოფილო იყო, რომ ლეიბლმა ეს ვერსია მისი ნებართვის გარეშე გამოსცა, ამიტომ Sonic Enemy-მ დისკების დარჩენილი პარტია გაყიდვიდან ამოიღო. CD ვერსიის სულ 2000 ასლი მომზადდა, რის გამოც იგი, ისევე, როგორც კასეტა, იშვიათობას წარმოადგენს.

AllMusic-ის აღწერით, ალბომი არის „მეტად საინტერესო, გასართობი და იუმორით სავსე დოკუმენტი, რომელიც ადასტურებს, რომ დასაწყისიდანვე ბეკის მთავარ ოინს წარმოადგენდა ექსპერიმენტები.“

## სიმღერების სია
## რესურსები ინტერნეტში
*Discogs-ზე

## სქოლიო
კატეგორია:1993 წლის სადებიუტო ალბომები
კატეგორია:ბეკის ალბომები
კატეგორია:ალბომები ბეკის პროდიუსერობით
დაწყევლილი ველი

***დაწყევლილი ველი*** () — 1997 წლის პოსტაპოკალიპტური ფილმი, გადაღებული ჯეკ სმაიტის მიერ, რომელიც დაფუძნებულია როჯერ ჟელიაზნის ამავე სახელწოდების რომანზე. ფილმის საუნდტრეკი შექმნა ჯერი გოლდსმითმა, ხოლო ოპერატორია ჰარი სტრედლინგ უმცროსი.

ფილმში მოქმედება ვითარდება მესამე მსოფლიო ომის შემდეგ, სადაც რადიაციის ზეგავლენით ცოცხალმა ორგანიზმებმა განიცადეს მუტაცია. დედამიწის ატმოსფერო გარემოცულია მუდმივი ქარიშხლებით, რაც აფერხებს საჰაერო ფრენების განხორცილებას.

ფილმი დადებითად შეაფასეს კრიტიკოსებმა, თუმცა კომერციულად წარუმატებელი აღმოჩნდა; მისმა ბიუჯეტმა 8 მილიონი აშშ დოლარი შეადგინა, ხოლო შემოსავალმა — 4 მილიონი დოლარი.

## რესურსები ინტერნეტში
* 
* 
* 
* 

## სქოლიო
კატეგორია:1977 წლის ფილმები
კატეგორია:1970-იანი წლების სამეცნიერო ფანტასტიკური ფილმები
კატეგორია:ამერიკული ფილმები
კატეგორია:ამერიკული სამეცნიერო ფანტასტიკური ფილმები
კატეგორია:პოსტაპოკალიფტური ფილმები
კატეგორია:20th Century Fox-ის ფილმები
Stereopathetic Soulmanure

***Stereopathetic Soulmanure*** — ამერიკელი ალტერნატიული როკ-მუსიკოს ბეკის მეორე სტუდიური ალბომი, რომელიც გამოვიდა 1994 წელს, ლეიბლზე Flipside, წამყვან ლეიბლზე *Mellow Gold*-ის გამოცემამდე ერთი კვირით ადრე. ალბომში შეიმჩნევა ხალხური მუსიკის გავლენა. იგი შედგენილია მუსიკოსის შინაური და საკონცერტო ჩანაწერებისგან, ასევე ხმოვანი კოლაჟებისგან და აბსტრაქტული ხმოვანი ეფექტებისგან.

ამ ალბომში შეტანილი „Rowboat“ ჩაიწერა ჯონი კეშის მიერ, 1996 წლის ალბომისთვის *Unchained*.

2008 წლის ივლისისთვის აშშ-ში *Stereopathetic Soulmanure* გაყიდულია 146 000 ასლის ოდენობით.

## სიმღერების სია
## რესურსები ინტერნეტში
*

## სქოლიო
კატეგორია:1994 წლის ალბომები
კატეგორია:ბეკის ალბომები
კატეგორია:ალბომები ბეკის პროდიუსერობით
ჯადოქრები (ფილმი)

***ჯადოქრები*** () — 1997 წლის პოსტაპოკალიპტური სამეცნიერო ფანტასტიკის ჟანრის ანიმაციური ფილმი, რომლის რეჟისორი და პროდიუსერია რალფ ბაკში.

ფილმში მოქმედება ვითარდება პოსტაპოკალიპტურ სამყაროში, ბირთვული ომიდან 2 მილიონი წლის შემდეგ, სადაც დედამიწაზე დათარეშობენ მუტანტები, ხოლო ადამინები, რომლებმაც დაივიწყეს წარსულის ტექნოლოგიები იქცნენ გნომებად, ელფებად და ფერიებად.

*ჯადოქრები* ბაკშის მიერ გადაღებული პირველი ფენტეზია, რომელიც ადრე ცნობილი იყო ურბანული ფილმების გადაღებით.  ფილის ბიუჯეტმა შეადგინა 2 მილიონი აშშ დოლარი, ხოლო შემოსავალმა — 9 მილიონი.

## რესურსები ინტერნეტში
* 
* 
* 
* 
* 
* 

## სქოლიო
კატეგორია:1977 წლის ფილმები
კატეგორია:1977 წლის ანიმაციური ფილმები
კატეგორია:20th Century Fox-ის ანიმაციური ფილმები
კატეგორია:20th Century Fox-ის ფილმები
კატეგორია:ამერიკული სამეცნიერო ფანტასტიკური ფილმები
კატეგორია:ამერიკული ფილმები
კატეგორია:პოსტაპოკალიფტური ფილმები
კატეგორია:ამერიკული სატირიული ფილმები
აგუა-დოსი

**აგუა-დოსი** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 847 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.

2010 წლის მონაცემებით, მოსახლეობა 6 961 ადამიანს შეადგენდა, მოსახლეობის სიმჭიდროვე 5.3 კმ²-ზე. ფართობი 1 314 259 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
კარტი, ფული და ორი ლულა

„**კარტი, ფული და ორი ლულა**“ () — 1998 წლის ბრიტანული კრიმინალური კომედიური ფილმი, რომლის რეჟისორი და სცენარის ავტორია გაი რიჩი, პროდიუსერი – მეთიუ ვონი, ხოლო როლებს ასრულებენ ჯეისონ ფლემინგი, დექსტერ ფლეტჩერი, ნიკ მორანი, ჯეისონ სტეითემი, სტივენ მაკინტოში, ვინი ჯოუნსი და სტინგი.

სიუჟეტი აღწერს ბანქოს ახალგაზრდა მოთამაშეს, რომელიც განგსტერ ჰარი ლონსდეილთან აგებს 500 000 გირვანქა სტერლინგს და ერთ კვირაში ეს თანხა უნდა გადასცეს. ამისთვის იგი, მეგობრებთან ერთად, გადაწყვიტავს გაქურდოს დამნაშავეთა სხვა ბანდა.

ფილმმა რიჩის მოუპოვა მსოფლიო აღიარება. ამავე დროს, პოპულარულები გახდნენ მსახიობები ვინი ჯოუნსი (უელსის ეროვნული საფეხბურთო გუნდის ყოფილი მოთამაშე) და ჯეისონ სტეითემი, ყოფილი მოცურავე. 1.35 მილიონი აშშ დოლარის ბიუჯეტით, ფილმის შემოსავალმა 28 მილიონს გადააჭარბა.

2000 წელს აგრეთვე გამოვიდა ტელესერიალი „კარტი, ფული...“, რომელიც, საპილოტო ეპიზოდთან ერთად, შვიდ ეპიზოდს მოიცავს.

## რესურსები ინტერნეტში
* 
* 
* 
* 

## სქოლიო
კატეგორია:1998 წლის ფილმები
კატეგორია:ბრიტანული ფილმები
კატეგორია:გაი რიჩის ფილმები
კატეგორია:Universal Pictures-ის ფილმები
ბიჭი და მისი ძაღლი (1975 წლის ფილმი)

„**ბიჭი და მისი ძაღლი**“ () — 1975 წლის ამერიკული სამეცნიერო ფანტასტიკური ფილმი, რომელშიც მონაწილეობენ მსახიობები: დონ ჯონსონი, სუზან ბენტონი, ელვი მური და ჯეისონ რობარდსი. ფილმს აშშ-ში დისტრიბუცია გაუწია LQ/JAF Productions-მა, ხოლო დიდ ბრიტანეთში — Anglo-EMI Film Distributors-მა. ფილმი დაფუძნებულია ჰარლან ელისონის ამავე სახელწოდების რომანზე.

სიუჟეტი მიმდინარეობს ბირთვული ომის შემდგომ, 2024 წელს. ფილმის მთავარი გმირები არიან 18 წლის ვიკი და მისი ძაღლი ბლადი, რომლებიც მოგზაურობენ  პოსტაპოკალიპტურ აშშ-ის უდაბნოში, სამხრეთ დასავლეთ ტერიტორიაზე, სადაც დათარეშობენ მარადიორები, ჭკუიდან შეშლილი რობოტები და მუტანტები.

ფილმმა მიიღო მაღალი შეფასებები კრიტიკოსებისგან. მიმოხილვების აგრეგატორ საიტ Rotten Tomatoes-ზე ფლობს 75 %-ს 32 მიმოხილვაზე დაყრდნობით. 1976 წელს გადაეცა ჰიუგოს პრემია საუკეთესო დადგმისთვის, ხოლო მსახიობმა დონ ჯონსონმა Golden Scroll-ის დაჯილდოებაზე გაიმარჯვა საუკეთესო მსახიობის ნომინაციაში. მიუხედავად იმისა, რომ კომერციულად წარუმატებელი აღმოჩნდა, ის იქცა საკულტო ფილმად და დიდი გავლენა მოახდინა პოსტაპოკალიპტურ როლურ ვიდეო თამაშ „Fallout 3-ის შექმნაზე. 2013 წლის 6 აგვისტოს გამოვიდა ფილმის Blu-ray ვერსია.

## როლებში
* დონ ჯონსონი — ვიკი
* ტიმ მაკინტაირი (ხმა) — ვიკი
* სუზან ბენტონი — ქუილა ჯუნ ჰოლმზი
* ჯეისონ რობარდსი — ლუი კრედოკი
* ელვი მური — დოქტორი მური
* ჰელენ უინსტონი — მეც სმითი
* ჩარლზ მაკგროუ – მქაადგებელი 
* ჰელ ბეილორი — მაიკლი
* რონ ფეინბერგი — ფელინი
* მაიკლ რუპერტი — გერი
* დონ კარტერი — კენი
* მაიკლ ჰერშმენი — რიჩარდი

## იხილეთ აგრეთვე
*„ბიჭი და მისი ძაღლი“

## რესურსები ინტერნეტში
* 
* 
* 
* 

## სქოლიო
კატეგორია:1975 წლის ფილმები
კატეგორია:1970-იანი წლების სამეცნიერო ფანტასტიკური ფილმები
კატეგორია:1970-იანი წლების თრილერი ფილმები
კატეგორია:1970-იანი წლების კომედიურ-დრამატული ფილმები
კატეგორია:ამერიკული ფილმები
კატეგორია:ამერიკული შავი კომედიური ფილმები
კატეგორია:ამერიკული კომედიურ-დრამატული ფილმები
კატეგორია:ამერიკული სამეცნიერო ფანტასტიკური ფილმები
კატეგორია:კანიბალიზმი მხატვრულ ლიტერატურაში
კატეგორია:პოსტაპოკალიფტური ფილმები
კატეგორია:ანტიუტოპიური ფილმები
კატეგორია:მოთხრობებზე დაფუძნებული ფილმები
კატეგორია:ამერიკული სამეცნიერო ფანტასტიკური თრილერი ფილმები
კატეგორია:ამერიკული დამოუკიდებელი ფილმები
კატეგორია:ამერიკული კომედიური თრილერი ფილმები
ქამანდარ მაჯიდოვი

{{ინფოდაფა სპორტსმენი
| თავისფერი    = 
| სახელი           = ქამანდარ მაჯიდოვი
| სურათი          = 
| სურათისზომა      = 
| წარწერა        = 
| დაბადების სახელი      = 
| სრული სახელი       = ქამანდარ ბაფალი ოღლი მაჯიდოვი 
| მეტსახელი       = 
| ეროვნება    = ბელარუსი
| დაბადების თარიღი      = 
| დაბადების ადგილი     = დმანისი, საქართველოს საბჭოთა რესპუბლიკა
| გარდაცვალების თარიღი      = 
| გარდაცვალების ადგილი     = 
| სიმაღლე         = 168 
| წონა         = 62 
| ვებსაიტი        = 
| ქვეყანა        = 
| სპორტი          = ჭიდაობა
| სახეობა          = ბერძნულ-რომაული ჭიდაობა
| კლუბი           = 
| გუნდი           = 
| მწვრთნელი          = 
| მედლისთარგები = 

|}
| მედლები    = 
}}
**ქამანდარ ბაფალიევის (ბაფალი ოღლი) მაჯიდოვი** (, ; დ. 17 ოქტომბერი, 1961, სოფელი ამამლო, დმანისის რაიონი, საქართველოს სსრ, რესპუბლიკა) — საბჭოთა და ბელარუსის ბერძნულ-რომაული ჭიდაობის ოლიმპიური ჩემპიონი. საბჭოთა კავშირის სპორტის დამსახურებული ოსტატი (1984) რესპუბლიკა ბელარუსის დამსახურებული მწვრთნელი (2011). ეროვნებით აზერბაიჯანელი.

## ბიოგრაფია
ქამანდარ მაჯიდოვი დაიბადა საქართველოში, სადაც 1973 წლიდან დაიწყო ჭიდაობა, 1975 წელს 8 კლასის დამთავრების შემდეგ იგი გადავიდა ბაქოში და ჩაირიცხა სპორტინტერნატში. 1982 წელს გადავიდა საცხოვრებლად მინსკში. 1983 წელს იგი სსრკ-ს ჩემპიონატის პრიზიორი და სსრკ-ს ახალგაზრდული ჩემპიონატის გამარჯვებული გახდა. იგი მოხვდა საბჭოთა კავშირის ნაკრებში და  განწესდა ევროპის ჩემპიონატზე, სადაცა გაიმარჯვა.

ფინალში ჭიდაობა მოუწია ჟივკო ვანგელოვთან (ბულგარეთი), რომელშიც გამარჯვება მოიპოვა ქულებით, ანგარიშით 6-2 და ოლიმპიური ჩემპიონი გახდა.

1992 წელს ოლიმპიურ თამაშებზე არ იქნა განწესებული, არც 1994 წელს და ამავე წელს მან დაასრულა თავისი სპორტული კარიერა. 1994 წელს იგი გახდა ბელარუსის მთავარი მწვრთნელი და იმავდროულად დაბრუნდა დიდ სპორტში, გამოვიდა ევროპის ჩემპიონატზე და ოლიმპიურ თამაშებზე.

1996 წელს ატლანტაში ზაფხულის ოლიმპიურ თამაშებზე ჭიდაობდა ბელარუსის სახელით 68 კილოგრამამდე წონით კატეგორიაში. მოიპოვა სამი გამარჯვება და ორში დამარცხდა, გავიდა მეოთხე ადგილზე.

გამოვიდა საკავშირო ნებაყოფილობითი ფიზკულტურულ-სპორტული საზოგადოების (სნფსს) პროფკავშირების სახელით (მინსკი). დაამთავრა ბელორუსიის სახელმწიფო უნივერსიტეტის იურიდიული ფაკულტეტი (1989). ხალხთაშორისი მეგობრობის ორდენის კავალერი (1988).

1998 წელს მოხსნილ იქნა ბელარუსის ნაკრების მწვრთნელის თანამდებობიდან, 1999-2000 წლებში — ყაზახეთის ნაკრების მთავარი მწვრთნელი, 2000-2003 წლებში — კვლავ ბელარუსის ნაკრების მწვრთნელი, 2003 წლიდან მცირე ხნის განმავლობაში წვრთნიდა საბერძნეთის ნაკრებს, 2004 წელს კი — თურქეთის ნაკრებს. 2005 წლიდან — დოცენტი ბელარუსის სახელმწიფო უნივერსიტეტის ფიზიკური აღზრდის კათედრაზე, ბელარუსის ნაკრების ასისტენტი და მწვრთნელი.

## რესურსები ინტერნეტში
* ქამანდარ მაჯიდოვის პროფილი  Sports-Reference-ზე

## სქოლიო
კატეგორია:დაბადებული 17 ოქტომბერი
კატეგორია:დაბადებული 1961
კატეგორია:ბელარუსი მოჭიდავეები ბერძნულ-რომაულ სახეობაში
კატეგორია:დმანისის მუნიციპალიტეტში დაბადებულები
კატეგორია:საბჭოთა კავშირის სპორტის დამსახურებული ოსტატები
კატეგორია:ცოცხალი ადამიანები
მშენებლობის და მართვის სიმულატორი

**მშენებლობის და მართვის სიმულატორი** (, შემოკლებით **CMS**) — ვიდეო თამაშების ჟანრი, სიმულატორის ერთ-ერთი სახეობა, სადაც მოთამაშეები ქმნიან, აფართოებენ ან მართავენ გამოგონილ საზოგადოებებს ან პროექტებს შეზღუდული რესურსების ფარგლებში. სტრატეგიული თამაშები, როგორც წესი, მოიცავენ ამ ჟანრის ასპექტებს ეკონიმიკის მიმართულებით, რამდენადაც მოთამაშეებმა უნდა მართონ რესურსები თავიანთი პროექტების გასავითარებლად. თუმცა წმინდა წყლის CMS თამაშები სტრატეგიული თამაშებისგან განსხვავდებიან, იმით რომ „მოთამაშის მიზანს წარმოადგენს არა მტრის დამარცხება, არამედ რაიმეს შენება მიმდინარე პროცესის კონტექსტში. ამ კატეგორიის თამაშებს ხშირად მოიხსენიებენ „მართვის სიმულატორებად“".

„SimCity“-ის ასახელებენ ამ ჟანრის ერთ-ერთ ადრეულ წარმატებულ მაგალითად. CMS-ის ქვეჟანრებად ითვლება: ქალაქის მშენებლობის სიმულატორი („Caesar“, „Dwarf Fortress“), ბიზნესის სიმულატორი („Capitalism“) და მთავრობის სიმულატორი.

## რესურსები ინტერნეტში
## სქოლიო
კატეგორია:კომპიუტერული თამაშების ჟანრები
კატეგორია:მშენებლობისა და მართვის სიმულატორის თამაშები